stanford-oval/wikipedia huggingface dataset:
ช่องแคบซิซิลี

แผนที่แสดงช่องแคบซิซิลี
ช่องแคบซิซิลี หรือ ทะเลซิซิลี (อังกฤษ: Strait of Sicily) เป็นช่องแคบที่แยกระหว่างซิซิลีกับตูนิเซียที่มีความกว้างราว 160 กิโลเมตรและเชื่อมทะเลติร์เรเนียน (Tyrrhenian Sea) กับทางตะวันออกของทะเลเมดิเตอร์เรเนียน กระแสน้ำส่วนที่ลึกของทะเล (Ocean current) ในช่องแคบไหลจากตะวันออกไปตะวันตก และกระแสน้ำในบริเวณที่ใกล้ผิวน้ำไหลในทิศทางที่ตรงกันข้าม การไหลของกระแสน้ำที่แปลกเป็นเรื่องที่น่าสนใจทางสมุทรศาสตร์
กลางช่องแคบมีเกาะปันเตลเลเรีย (Pantelleria) ส่วนที่ลึกที่สุดลึก 316 เมตร
ช่องแคบไม่มีชื่อใดชื่อหนึ่งที่เป็นที่ยอมรับกันโดยทั่วไป ชื่อที่เรียกกันก็รวมทั้ง “ช่องแคบซิซิลี” “ปันเตลเลเรีย” อังกฤษ: Strait of Sicily หรือ Sicilian Strait หรือ Sicilian Channel หรือ Channel of Sicily หรือ Sicilian Narrows หรือ Pantelleria Channel ในภาษาอิตาลีเรียกว่า “Canale di Sicilia” หรือ “Stretto di Sicilia”  ในภาษาซิซิลีเรียกว่า “Canali di Sicilia” หรือ “Strittu di Sicilia” ในภาษาฝรั่งเศสเรียกว่า “Cap Bon Channel” หรือ “Kélibia Channel”
ดูเพิ่ม

ทะเลเมดิเตอร์เรเนียน
ช่องแคบไต้หวัน

ช่องแคบไต้หวัน (อังกฤษ: Taiwan Strait) เป็นช่องแคบระหว่างมณฑลฝูเจี้ยนของประเทศจีนกับเกาะไต้หวัน เชื่อมทะเลจีนตะวันออกกับทะเลจีนใต้ มีความกว้างราว 180 กม. (110 ไมล์) ส่วนแคบสุดมีความกว้างราว 130 กม. (81 ไมล์)
ช่วงอายุกูจางเจียน

หินช่วงอายุที่เจ็ดของยุคแคมเบรียนและที่สามของสมัยเมียวลิงเจียน
28°43′12″N 109°57′53″E﻿ / ﻿28.7200°N 109.9647°E﻿ / 28.7200; 109.9647
กูจางเจียน (อังกฤษ: Guzhangian) เป็นหินช่วงอายุสุดท้ายของหินสมัยเมียวลิงเจียน ในยุคแคมเบรียน โดยอยู่ถัดจากหินช่วงอายุดรูเมียน และมาก่อนหินช่วงอายุไผเบียน  ของหินสมัยฝูหรงเจียน จุดเริ่มต้นของหินช่วงอายุกูจางเจียนถูกกำหนดโดยการปรากฏตัวครั้งแรกของไทรโลไบต์เลโจปเก เลวิกาตา (Lejopyge laevigata) เมื่อประมาณ 500.5 ล้านปีก่อน ขณะที่ขอบเขตระหว่างช่วงอายุกูจางเจียนและช่วงอายุไผเบียนถูกกำหนดโดยการปรากฏตัวครั้งแรกของไทรโลไบต์กลิปตาโนสตุส เรติคูเลตุส (Glyptagnostus reticulatus) เมื่อประมาณ 497 ล้านปีก่อน
ชื่อ "กูจางเจียน" มีที่มาจากอำเภอกู่จ้าง มณฑลหูหนาน ประเทศจีน
จุดและส่วนชั้นหินแบบฉบับขอบเขตทั่วโลก

จุดและส่วนชั้นหินแบบฉบับขอบเขตทั่วโลกถูกกำหนดในหมวดหินฮว่าเฉียวในมณฑลหูหนาน ฐานที่แม่นยำของช่วงอายุกูจางเจียนเป็นชั้นหินปูนที่อยู่สูง 121.3 เมตรจากฐานหมวดหินฮว่าเฉียว (花桥组) ที่แหล่งหลัวอีซี (28°43′12″N 109°57′53″E﻿ / ﻿28.7200°N 109.9647°E﻿ / 28.7200; 109.9647) ซึ่งเป็นจุดที่พบซากดึกดำบรรพ์ของเลโจปเก เลวิกาตา (Lejopyge laevigata) เป็นครั้งแรก
บรรพภูมิศาสตร์

ในช่วงอายุกูจางเจียน คาดการณ์ว่าระยะทางระหว่างโลกกับดวงจันทร์อยู่ที่ 370,180 ± 1,220 กิโลเมตร (เมื่อเปรียบเทียบกับปัจจุบัน ซึ่งมีระยะทางประมาณ 384,000 กิโลเมตร) ความยาวของวันบนโลกในขณะนั้นอยู่ที่ประมาณ 21.58 ชั่วโมง
เหตุการณ์สำคัญ

การแผ่กระจายของสปีชีส์เกิดขึ้นในช่วงเวลาตั้งแต่ช่วงกลางถึงปลายของช่วงอายุดรูเมียนจนถึงช่วงกลางของช่วงอายุกูจางเจียน การสูญพันธุ์เริ่มขึ้นในช่วงกลางของช่วงอายุกูจางเจียนและดำเนินไปเป็นเวลา 3 ล้านปีจนถึงช่วงกลางของช่วงอายุไผเบียน เป็นผลให้ความหลากหลายของสปีชีส์ลดลงถึง 45% สามารถสืบค้นสองระยะของการสูญพันธุ์ได้ในตะกอนบริเวณตอนใต้ของประเทศจีน: ระยะแรกซึ่งมีการลดลงของสปีชีส์เล็กน้อย ใช้เวลาประมาณ 1.8 ล้านปี; ระยะที่สองซึ่งมีการลดลงของความหลากหลายที่มากขึ้น ใช้เวลาประมาณ 1.2 ล้านปี ซึ่งส่วนใหญ่อยู่ในช่วงอายุไผเบียน หลังจากการสูญพันธุ์ ความหลากหลายของสปีชีส์กลับสู่ระดับเดิม จากช่วงอายุกูจางเจียนถึงช่วงอายุเจียงชานเนียน มหาสมุทรประสบกับการลดลงของปริมาณออกซิเจนอย่างค่อยเป็นค่อยไป ซึ่งส่งผลกระทบต่อสิ่งมีชีวิตที่อาศัยอยู่ที่ก้นมหาสมุทร กระบวนการนี้และเหตุการณ์ SPICE ที่เกี่ยวข้องกับกระบวนการนี้น่าจะเป็นสาเหตุของการสูญพันธุ์
แหล่งข้อมูลอื่น

"Guzhangian Stage GSSP in the Luoyixi section, Hunan, China". timescalefoundation.org. เก็บจากแหล่งเดิมเมื่อ 2022-05-26.
"GSSP Table - Paleozoic Era" (ภาษาอังกฤษ). เก็บจากแหล่งเดิมเมื่อ 2023-10-08.
"GSSPs - The Cambrian System 2019" (ภาษาอังกฤษ). International Commission on Stratigraphy. เก็บจากแหล่งเดิมเมื่อ 2023-07-21.
ชูต มี: ยูธ พาร์ท 1 (อีพี)

ชูต มี: ยูธ พาร์ท 1 (อังกฤษ: Shoot Me: Youth Part 1) เป็นอีพีที่ 3 ของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 26 มิถุนายน ค.ศ. 2018 และมีเพลงในอัลบั้มทั้งหมด 6 เพลง
ที่มาและการเผยแพร่

ในวันที่ 14 พฤษภาคม 2018 มีการรายงานข่าวว่าเดย์ซิกซ์จะกลับมาพร้อมกับอัลบั้มใหม่ในเดือนมิถุนายน และต้นสังกัด เจวายพีเอนเตอร์เทนเมนต์ ได้กล่าวว่า
เดย์ซิกซ์กำลังดำเนินการทำอัลบั้มใหม่อยู่ แต่เรายังไม่ได้ตัดสินใจช่วงแวลาคัมแบคที่แน่นอน
หลังจากนั้น ในวันที่ 11 มิถุนายน ทางต้นสังกัดได้เผยแพร่ตารางการคัมแบค และเปิดเผยว่าวงจะปล่อยอีพีที่สามของพวกเขา ซึ่งมีชื่อว่า Shoot Me: Youth Part 1 ในวันที่ 26 มิถุนายน ต่อมา ตั้งแต่วันที่ 15 ถึง 19 มิถุนายน มีการเผยแพร่ภาพโปสเตอร์และภาพทีเซอร์ของสมาชิกแต่ละคน และตามด้วยภาพทีเซอร์ยูนิตในวันที่ 20
ในวันที่ 25 มิถุนายน ทีเซอร์ของมิวสิกวิดีโอสำหรับเพลงไตเติ้ล "Shoot Me" ถูกปล่อยออกมาบนช่องยูทูบทางการของทั้งเจวายพีและช่องวีไลฟ์ของวงเอง และในวันที่ 26 อีพีก็ได้เผยแพร่และวงจำหน่าย พร้อมกับมิวสิกวิดีโอเพลง "Shoot Me"
องค์ประกอบ

เพลงไตเติ้ลถูกบรรยายโดยบิลบอร์ด ว่า "มีความโดดเด่นและเต็มไปด้วยกลิ่นอายของพังก์ร็อก โดยมีซินธิไซเซอร์ที่ลื่นไหลเข้ามาอย่างดี ในท่อนตามชื่อเพลง “Shoot Me” บิลด์ขึ้นไปถึงจุดที่มีเสียงน่ากลัวกับท่อน “ปัง ปัง” ของคอรัสและจากนั้นก็สงบลงอย่างรวดเร็วก่อนที่จะทำงานอีกครั้งกับไดนามิกฮุคที่นำหน้าด้วยท่อนประสานที่ว่า "I'm OK, so if you want to hurt me, baby, just hurt me”
การโปรโมต

ในวันที่ 27 มถุนายน สองชั่วโมงหลักจากการเผยแพร่อัลบั้ม รายการ "Comeback Show" ได้ออกอากาศสดทางวีไลฟ์พร้อมด้วยสมาชิกของเดย์ซิกซ์ที่มาโปรโมตเพลงใหม่ นอกจากนี้ เดย์ซิกซ์ได้ทำการโปรโมตเพลงไตเติ้ลบนหลากหลายช่องเวทีเพลงในประเทศเกาหลีใต้ รวมถึงเวทีเอ็มเคานต์ดาวน์และมิวสิกแบงก์
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "WARNING!" | Young K | Hong Ji-sang Jae Sungjin Young K Wonpil | Hong Ji-sang | 3:25 |
| 2. | "Shoot Me" | Young K | Hong Ji-sang Lee Woo-min 'Collapsedone' Jae Sungjin Young K Wonpil | Hong Ji-sang Lee Woo-min 'Collapsedone' | 2:55 |
| 3. | "어쩌다 보니" (Somehow) | Young K | Hong Ji-sang Lee Woo-min 'Collapsedone' Jae Sungjin Young K Wonpil | Hong Ji-sang Lee Woo-min 'Collapsedone' | 3:22 |
| 4. | "Feeling Good" | Young K | Hong Ji-sang Jae Sungjin Young K Wonpil | Hong Ji-sang | 3:25 |
| 5. | "혼잣말" (Talking to) | Jae Young K | Hong Ji-sang Jae Young K Wonpil | Hong Ji-sang | 3:32 |
| 6. | "원하니까" (Still) | Young K | Hong Ji-sang Lee Woo-min 'Collapsedone' Jae Sungjin Young K Wonpil Dowoon | Hong Ji-sang Lee Woo-min 'Collapsedone' | 4:11 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 20:50 |
| ลำดับ | ชื่อเพลง | ทำนอง | เรียบเรียง | ยาว |
| --- | --- | --- | --- | --- |
| 7. | "Shoot Me" (Instrumental) | Hong Ji-sang Lee Woo-min 'Collapsedone' Jae Sungjin Young K Wonpil | Hong Ji-sang Lee Woo-min 'Collapsedone' | 2:56 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 23:46 |
ชาร์ต

| ชาร์ต (2018) | อันดับ สูงสุด |
| --- | --- |
อัลบั้มดาวน์โหลด ประเทศฝรั่งเศส (SNEP): 59
อัลบั้มเกาหลีใต้ (แกออน) : 3
US World อัลบั้มชาร์ต (บิลบอร์ด): 6
ข้อมูลการเผยแพร่

| ประเทศ | วันที่ | รูปแบบ | สังกัด |
| --- | --- | --- | --- |
| เกาหลีใต้ | 26 มิถุนายน 2018 | ดิจิทัลดาวน์โหลด ซีดี สตรีมมิ่ง | เจวายพีเอนเตอร์เทนเมนต์ IRIVER |
| ทั่วโลก | 26 มิถุนายน 2018 | ดิจิทัลดาวน์โหลด สตรีมมิ่ง | เจวายพีเอนเตอร์เทนเมนต์ IRIVER |
ช้างศึก

สำหรับช้างศึกในความหมายของกีฬาฟุตบอล ดูที่ ฟุตบอลทีมชาติไทย
โขลงช้างศึกที่เปศวาร์
ช้างศึก (อังกฤษ: war elephant) คือ ช้างที่มนุษย์ฝึกปรือและควบคุมเพื่อการต่อสู้ ช้างศึกใช้เป็นหลักในการบุกข้าศึก ทำลายสิ่งกีดขวางของข้าศึก หรือสร้างความหวาดกลัวให้แก่ข้าศึก หน่วยทหารที่ขี่ช้างในการรบเรียกว่า หน่วยทหารช้าง (elephantry)
มีการใช้งานช้างศึกเป็นครั้งแรกในอินเดีย แล้วแพร่หลายไปทั่วเอเชียตะวันออกเฉียงใต้ ก่อนจะไปสู่แถบตะวันตกในเมดิเตอร์เรเนียน อะเล็กซานเดอร์มหาราช (Alexander the Great) ผู้นำแมซิดอน (Macedon) เคยปะทะกับช้างศึกเปอร์เซียในคราวพิชิตจักรวรรดิอะคีเมนิด (Achaemenid Empire) และต้องเผชิญช้างศึกอีกครั้งในคราวรบกับอินเดียช่วง 327–325 ก่อนคริสตกาล ช้างศึกยังมีการใช้งานครั้งสำคัญในโลกตะวันตกอีก คือ ในสงครามของพิรัสแห่งอีไพรัส (Pyrrhus of Epirus) กษัตริย์กรีก ช่วง 280–275 ก่อนคริสตกาล และในสงครามพิวนิกครั้งที่สองของแฮนนิบัล (Hannibal) แม่ทัพคาร์ทิจโบราณ (Ancient Carthage) ช่วง 218–201 ก่อนคริสตกาล อนึ่ง กองทัพสมัยเฮลเลนิสต์ (Hellenistic armies) แห่งราชอาณาจักรทอเลมี (Ptolemaic Kingdom) กับจักรวรรดิซิลูซิด (Seleucid Empire) ยังรบกันโดยใช้ช้างศึกในบางครั้ง นอกจากนี้ ช้างศึกยังใช้ในรัฐโบราณทางเอเชียตะวันออก โดยเฉพาะในจามปาของเวียดนาม และในเว่ย์ตะวันตกและฮั่นใต้ของจีนโบราณ
ช้างศึกมีบทบาทสำคัญในการรบบางคราวแห่งยุคโบราณ แต่ครั้นถึงมัชฌิมยุค (Middle Ages) ก็เริ่มมีการใช้งานน้อยลง จนเมื่อต้นสมัยปัจจุบัน อาวุธปืนแพร่หลายมากขึ้น ช้างศึกจึงมีบทบาทจำกัดอยู่ในทางวิศวกรรมและใช้แรงงานที่ไม่เกี่ยวกับการรบ หรือใช้ในทางพิธีการ กระนั้น ช้างศึกยังใช้ในการรบต่อไปในบางส่วนของโลก เช่น ไทยและเวียดนาม แม้เข้าสู่คริสต์ศตวรรษที่ 19 แล้ว
Estola annulicornis

ชนิดของด้วง
| Estola annulicornis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Coleoptera Coleoptera
วงศ์:: Cerambycidae Cerambycidae
สกุล:: Estola Estola Fisher, 1942
สปีชีส์:: Estola annulicornis
ชื่อทวินาม
Estola annulicornis Fisher, 1942

Estola annulicornis เป็นชนิดของด้วงในวงศ์ Cerambycidae ที่ได้รับการบรรยายโดย Fisher ใน ค.ศ. 1942 ถือเป็นแมลงที่เป็นที่รู้จักจากสาธารณรัฐโดมินิกัน
ช็อน ควัง-อิน

ช็อน ควัง-อิน (เกาหลี: 전광인; ฮันจา: 全光仁 อังกฤษ: Jeon Kwang-in ; เกิด 18 กันยายน 1991) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ ซูว็อนเคอีพีซีโอวิซตอร์ม
การศึกษา

โรงเรียนมัธยมจินจูดงเมียงซอง
มหาวิทยาลัยซุงคยุนกวาน
ผลงาน > ทีมชาติ

2011 วอลเลย์บอลเวิลด์ลีก 2011 — อันดับที่ 13
2011 วอลเลย์บอลชายชิงแชมป์เอเชีย 2011 — 3 !
2012 วอลเลย์บอลเวิลด์ลีก 2012 — อันดับที่ 14
2012 วอลเลย์บอลชายชิงแชมป์เอเชียนคัพ 2012 — อันดับที่ 5
2013 วอลเลย์บอลเวิลด์ลีก 2013 — อันดับที่ 15
2013 วอลเลย์บอลชายชิงแชมป์เอเชีย 2013 — 2 !
2014 วอลเลย์บอลชายชิงแชมป์โลก 2014 — อันดับที่ 17
2014 วอลเลย์บอลเวิลด์ลีก 2013 — อันดับที่ 19
2014 เอเชียนเกมส์ 2014 — 3 !
2014 วอลเลย์บอลชายชิงแชมป์เอเชียนคัพ 2014 — 1 !
ผลงาน > บุคคล

วอลเลย์บอลชายชิงแชมป์เอเชีย 2011 "เสิร์ฟยอดเยี่ยม"
ผลงาน > ผลงานร่วมกับสโมสร

2014-15 วี-ลีก -  อันดับ 3, ร่วมกับซูว็อนเคอีพีซีโอวิซตอร์ม
แหล่งข้อมูลอื่น

FIVB profile
ช็อน ควัง-อิน ที่เอกซ์ (ทวิตเตอร์)
ช่องแคบอังกฤษ

ช่องแคบจากอวกาศ
ช่องแคบอังกฤษ (อังกฤษ: English Channel) เป็นช่องแคบในมหาสมุทรแอตแลนติกที่แยกระหว่างเกาะบริเตนใหญ่กับแผ่นดินทวีปยุโรป โดยระยะทางของช่องแคบเริ่มตั้งแต่ฝรั่งเศสทางตอนเหนือไปจนถึงทะเลเหนือที่อยู่ในมหาสมุทรแอตแลนติกเช่นกัน โดยช่องแคบมีความยาวประมาณ 560 กิโลเมตร และมีความกว้างที่แตกต่างกันระหว่าง 240 กิโลเมตรซึ่งกว้างที่สุด จนไปถึงส่วนที่แคบที่สุดที่มีความกว้างเพียง 34 กิโลเมตรบริเวณช่องแคบโดเวอร์ ช่องแคบอังกฤษถือเป็นทะเลน้ำตื้นที่เล็กที่สุดในบริเวณไหล่ทวีปยุโรป โดยครอบคลุมพื้นที่เพียง 75,000 ตารางกิโลเมตร เท่านั้น
ลักษณะทางภูมิศาสตร์

ส่วนใหญ่แล้ว ความยาวของช่องแคบมักถูกกำหนดให้เริ่มตั้งแต่แลนด์สเอนด์และเกาะอูชงที่อยู่ตรงสุดช่องแคบฝั่งตะวันตก ไปจนถึงช่องแคบโดเวอร์ที่อยู่สุดฝั่งตะวันออก ช่องแคบโดเวอร์ยังเป็นบริเวณที่แคบที่สุดของช่องแคบอังกฤษ ในขณะที่บริเวณที่กว้างที่สุดอยู่ระหว่างอ่าวไลม์และอ่าวแซงมาโลที่ตั้งอยู่ใกล้จุดระหว่างกลางของช่องแคบ ช่องแคบมีระดับน้ำทะเลที่ค่อนข้างตื้น ด้วยความลึกเฉลี่ยประมาณ 120 เมตร เมื่อวัดจากบริเวณที่กว้างที่สุด ซึ่งลดลงมาเหลือประมาณ 45 เมตร เมื่อวัดจากบริเวณระหว่างเมืองโดเวอร์และกาเล ซึ่งจากบริเวณนี้ไปทางตะวันออก น้ำทะเลตื้นลงจนมีความลึกเพียงแค่ 26 ม. เมื่อวัดจากบริเวณบรอดโฟร์ทีนส์ที่ในสมัยก่อนประวัติศาสตร์เคยเป็นสะพานดินระหว่างแองเกลียตะวันออกกับบริเวณที่ราบลุ่มในยุโรป
ช่องแคบโกลเดนเกต

| ช่องแคบโกลเดนเกต Golden Gate Strait |
| --- | --- |
ประตูทองคำ (Chrysopylae) ปากอ่าวซานฟรานซิสโก (Boca del Puerto de San Francisco)
แผนที่แสดงที่ตั้งของช่องแคบโกลเดนเกต
วิวทัศน์มุมมองพาโนรามามองไปทางทิศตะวันตกเฉียงใต้ เหนือสะพานโกลเดนเกต ทอดสายตาสู่มหาสมุทรแปซิฟิก
ที่ตั้ง: ระหว่างคาบสมุทรซานฟรานซิสโกและแหลมมาริน 
พิกัด: 37°49′N 122°30′W﻿ / ﻿37.81°N 122.50°W﻿ / 37.81; -122.50
ชนิด: ช่องแคบ

ช่วงกว้างที่สุด: 3 ไมล์ (4.8 กิโลเมตร)
ความลึกสูงสุด: 115 เมตร (377 ฟุต)

เมือง: ซานฟรานซิสโก รัฐแคลิฟอร์เนีย สหรัฐ
ช่องแคบโกลเดนเกต (อังกฤษ: Golden Gate Strait) เป็นช่องแคบบนชายฝั่งตะวันตกของทวีปอเมริกาเหนือที่เชื่อมอ่าวซานฟรานซิสโกกับ มหาสมุทรแปซิฟิก โดยมีแหลมของคาบสมุทรซานฟรานซิสโกและคาบสมุทรมารินกำหนดขอบเขต สะพานโกลเดนเกตได้ทอดข้ามช่องแคบนี้ตั้งแต่ปี ค.ศ. 1937 พื้นที่ชายฝั่งทั้งหมดและน่านน้ำโดยรอบในช่องแคบนี้อยู่ภายใต้การจัดการของเขตพื้นที่สันทนาการแห่งชาติโกลเดนเกต
ธรณีวิทยา

ในช่วงยุคสุดท้ายของยุคน้ำแข็ง เมื่อระดับน้ำทะเลต่ำกว่าปัจจุบันหลายร้อยฟุต แม่น้ำแซคราเมนโตที่ได้รับน้ำจากธารน้ำแข็งและแม่น้ำซานโฮควินได้ร่วมกันกัดกร่อนร่องน้ำลึกผ่านชั้นหินเบื้องล่างระหว่างทางสู่มหาสมุทร (กระบวนการที่คล้ายกันได้สร้างหุบผาฮัดสันแคนยอนใต้น้ำนอกชายฝั่งรัฐนิวยอร์กและนิวเจอร์ซีย์)
ปัจจุบันช่องแคบโกลเดนเกตเลื่องชื่อในแวดวงธรณีวิทยาเนื่องจากความลึกและกระแสน้ำเชี่ยวที่รุนแรงจากมหาสมุทรแปซิฟิก วังน้ำวนขนาดเล็กและน้ำวนวนจำนวนมากสามารถก่อตัวขึ้นในน้ำ ด้วยสภาพแวดล้อมที่ท้าทาย ประกอบด้วยกระแสน้ำแรง พื้นท้องทะเลอันขรุขระ และหมอกหนา ช่องแคบโกลเดนเกตจึงกลายเป็นสุสานเรืออับปางกว่า 100 ลำ
ช็อกออฟเดอะนิวเอียรา

ช็อกออฟเดอะนิวเอียรา (อังกฤษ: Shock of the New Era) เป็นอีพีลำดับที่ 2 ของวงบีสต์ และออกจำหน่ายครั้งแรกโดยคิวบ์เอนเตอร์เทนเมนต์ เมื่อวันที่ 1 มีนาคม 2010ซึ่งมินิอัลบั้มที่ 2 นี้สามารถขายได้ประมาณ 20,000 แผ่น ซึ่งเปิดตัวแนวเพลงใหม่ที่วงบีสต์ใช้ในมินิอัลบั้มนี้คือ "ร็อคโทรนิค" โดยเมื่อวันที่ 25 กุมภาพันธ์ 2010 ได้มีวิดีโอทีเซอร์พร้อมข้อความ "BEAST-SHOCK" ซึ่งโพสต์ลงในหน้าแฟนคลับของวง หลังจากนั้น โยซอป ฮย็อนซึง และดงวุนได้เปิดตัวภาพแจ๊คเก็ต และในวันที่ 27 กุมภาพันธ์ ก็ได้เปิดตัววีโอทีเซอร์ของเพลง "Just Before Shock" และในวันที่ 2 มีนาคม ทางวงก็ได้เปิดตัวเอ็มวีเต็มในชื่อ "Shock" ในเว็บไซต์ยูทูบ
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Just Before Shock" | Shinsadong Tiger, Choi Kyu-seong, ยง จุน-ฮย็อง | Shinsadong Tiger | 2:06 |
| 2. | "Shock" (쇼크; Syokeu) | Lee Sang-ho, Shinsadong Tiger, ยง จุน-ฮย็อง | Lee Sang-ho, Shinsadong Tiger | 3:46 |
| 3. | "Special" (스페셜; Seupesyeol) | Lee Sang-ho, Shinsadong Tiger, ยง จุน-ฮย็อง | Lee Sang-ho, Shinsadong Tiger | 3:18 |
| 4. | "내 여자친구를 부탁해 (Say No)" (Nae Yeojachinguleul Butaghae; lit. "Take Care of My Girlfriend") | "Hitman" Bang, Baek Chan (ko), ยง จุน-ฮย็อง | "Hitman" Bang, pdogg | 3:14 |
| 5. | "Easy" (이지; Iji) | Kim Gi-bum (KGB), Kang Ji-won | Kim Gi-bum (KGB), Kang Ji-won | 3:41 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 15:25 |
รายชื่อเพลง > ดิจิทัลซิงเกิล

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 5. | "Easy (Sincere Version)" | Kim Gi-bum (KGB), Kang Ji-won | Kim Gi-bum (KGB), Kang Ji-won | 3:33 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 3:33 |
รายชื่อเพลง > ดีลักซ์อิดิชัน

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Beast is the B2ST" |   |   | 1:36 |
| 2. | "Bad Girl" (배드걸; Baedeu Geol) | Lee Sang-ho, Shin Sa-dong Tiger | Lee Sang-ho, Shin Sa-dong Tiger, Beast | 3:16 |
| 3. | "Just Before Shock" | Shin Sa-dong Tiger, Choi Kyu-seong, ยง จุน-ฮย็อง | Shin Sa-dong Tiger | 2:06 |
| 4. | "Shock" (쇼크; Syokeu) | Lee Sang-ho, Shin Sa-dong Tiger, ยง จุน-ฮย็อง | Lee Sang-ho, Shin Sa-dong Tiger | 3:07 |
| 5. | "내 여자친구를 부탁해 (Say No)" (Nae Yeojacinguleul Butaghae) | "hitman" bang, Baek Chan, ยง จุน-ฮย็อง | "hitman" bang, pdogg | 3:14 |
| 6. | "Special" (스페셜; Seupesyeol) | Lee Sang-ho, Shin Sa-dong Tiger, ยง จุน-ฮย็อง | Lee Sang-ho, Shin Sa-dong Tiger | 3:21 |
| 7. | "아직은" ("Ajigeun") |   |   | 3:42 |
| 8. | "Mystery" (미스테리; Miseuteri) | Lee Sang-ho, Kang Ji-won, Shin Sa-dong Tiger | Lee Sang-ho, Kang Ji-won | 3:30 |
| 9. | "Easy" (이지; Iji) | Kim Gi-bum (KGB), Kang Ji-won | Kim Gi-bum (KGB), Kang Ji-won | 3:41 |
| 10. | "Oasis" (오아시스; Oasiseu) |   |   | 3:48 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 31:07 |
ประวัติการวางจำหน่าย

| ประเทศ | วันที่ | รูปแบบ | สังกัด |
| --- | --- | --- | --- |
| เกาหลีใต้ | 28 กุมภาพันธ์ 2010 | ดิจิทัลดาวน์โหลด | คิวบ์เอนเตอร์เทนเมนต์ |
| เกาหลีใต้ | 1 มีนาคม 2010 | ซีดี | คิวบ์เอนเตอร์เทนเมนต์ |
| ไต้หวัน | 9 เมษายน 2010 | ซีดี | ยูนิเวอร์แซลมิวสิกกรุป (ไต้หวัน) |
แหล่งข้อมูลอื่น

(ในภาษาเกาหลี) เว็บไซต์ทางการของบีสต์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
สุมาหอง

| สุมาหอง> เจ้าเมือง ลกเอี๋ยง |
| --- | --- |
เกิด: พ.ศ. 692
ถึงแก่กรรม: พ.ศ. 762
ชื่อรอง: เจี้ยนกง/เหวินยู่
สมัญญานาม: Marquis Cheng of Wuyang
สุมาหอง (จีน: 司馬防/司馬芳; 692-762) หรือ ซือหม่า ฝาง ในภาษาจีนกลาง เป็นขุนนางที่อาศัยอยู่ในสมัย ราชวงศ์ฮั่นตะวันออก ของจีน ซึ่งบุตรชายคนที่ 2 ของเขา, สุมาอี้ เป็นบรรพบุรุษของผู้ปกครองตระกูลสุมาแห่ง ราชวงศ์จิ้น ของจีน
ชีวิต

บ้านเกิดของสุมาหองอยู่ที่ อำเภอเวิน (溫縣) (ปัจจุบันคือ อำเภอเวิน มณฑลเหอหนาน) เขาเป็นบุตรชายของ Sima Jun (司馬儁) ซึ่งรับราชการเป็นเจ้าเมืองอิ๋งชวนระหว่างยุค ราชวงศ์ฮั่นตะวันออก.
สุมาหองเริ่มต้นรับราชการในตำแหน่งขุนนางเล็ก ๆ ในบ้านเกิด. ภายหลังเขาไต่เต้าจนกลายเป็นเจ้าเมือง ลกเอี๋ยง และข้าหลวงแห่งอิ๋งเจ้าภายใต้ราชสำนักฮั่น. ในวัยชราของเขา เขากลับเข้ารับราชการในตำแหน่งผู้บัญชาการทหารม้า. เขามีความสุขกับการอ่านประวัติของขุนนางผู้มีชื่อเสียงในหนังสือ Book of Han และสามารถท่องได้ถึง 100,000 สกุลจากหนังสือเล่มนี้. เขาถึงแก่กรรมเมื่ออายุได้ 71 ปี ใน พ.ศ. 762.
ในฤดูใบไม้ผลิของ พ.ศ. 785 ระหว่าง ยุคสามก๊ก โจฮอง จักรพรรดิองค์ที่ 3 แห่ง วุยก๊ก ได้ปูนบำเหน็จย้อนหลังให้กับสุมาหองโดยได้พระราชทานบรรดาศักดิ์เป็น "Marquis Cheng of Wuyang".
ชีวิต > ความสัมพันธ์กับโจโฉ

ใน Cao Man Zhuan (曹瞞傳) ซึ่งเป็นชีวประวัติอย่างไม่เป็นทางการของ โจโฉ ได้อ้างถึงสุมาหองเมื่อครั้งรับราชการเป็นขุนนางที่ปรึกษาในกรมราชเลขาธิการว่าเป็นผู้เสนอชื่อโจโฉให้ดำรงตำแหน่งผู้บัญชาการเขตภาคเหนือใน ลกเอี๋ยง. ขณะเดียวกันในหนังสือ Sithisu Shixu (四體書勢序) กล่าวว่าโจโฉถูกเสนอชื่อโดย เหลียงหู.
ช่อซี่ร่ม

ช่อซี่ร่มแบบประกอบของแคร์รอต (Daucus carota)
ช่อซี่ร่ม (อังกฤษ: umbel) เป็นช่อดอกแบบช่อกระจะประเภทหนึ่งที่ก้านดอกย่อยเจริญมาจากจุดเดียวกันของปลายก้านดอก และมีขนาดไล่เลี่ยกัน ช่อซี่ร่มคล้ายกับช่อเชิงหลั่น แต่ต่างที่ช่อเชิงหลั่นมีลักษณะดอกย่อยด้านนอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด และไม่ได้เกิดจากปลายก้านดอกจุดเดียวกัน ช่อซี่ร่มเป็นช่อดอกที่พบในพืชวงศ์ผักชี (Apiaceae) เช่น ผักชี ผักชีลาว บัวบก ขึ้นฉ่าย และยี่หร่า
ทั้งนี้คำว่า umbel เริ่มใช้ในคริสต์ทศวรรษ 1590 มีที่มาจากคำภาษาละติน umbella แปลว่า "ร่ม"
ระเบียงภาพ

แผนภาพช่อซี่ร่ม
ช่อซี่ร่มของยี่หร่าฝรั่ง (Foeniculum vulgare)
ช่อซี่ร่มของพาร์สลีย์ (Petroselinum crispum)
ช่อเชิงหลั่น

ช่อเชิงหลั่นของหางนกยูงไทย (Caesalpinia pulcherrima)
ช่อเชิงหลั่น (อังกฤษ: corymb) เป็นช่อดอกแบบช่อกระจะประเภทหนึ่งที่ดอกย่อยมีก้านดอกยาวไม่เท่ากัน โดยดอกย่อยที่อยู่นอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด ดอกย่อยมักเรียงอยู่ในระนาบเดียวกันหรือใกล้เคียงกันคล้ายช่อซี่ร่ม แต่ต่างที่ช่อซี่ร่มมีก้านดอกย่อยที่เจริญมาจากก้านดอกจุดเดียวกัน ช่อเชิงหลั่นมีทั้งก้านดอกย่อยที่ออกเรียงสลับและตรงข้าม รวมทั้งยอดช่อแบบโค้งและเรียบ
ทั้งนี้คำว่า corymb มาจากคำภาษากรีกโบราณ κόρυμβος (kórumbos) แปลว่า "กลุ่มของดอกหรือผล"
ระเบียงภาพ

แผนภาพช่อเชิงหลั่น
ช่อเชิงหลั่นแบบกระจะของแคนดีทัฟต์ (Iberis umbellata)
ช่อเชิงหลั่นแบบกระจุกของเอลเดอร์ (Sambucus nigra)
ช่วงอายุดรูเมียน

ช่วงอายุที่สองของสมัยเมียวลิงเจียน
39°30′42″N 112°59′29″W﻿ / ﻿39.5117°N 112.9915°W﻿ / 39.5117; -112.9915
หินช่วงอายุดรูเมียน (อังกฤษ: Drumian) ของหินสมัยเมียวลิงเจียนของยุคแคมเบรียน อยู่ต่อจากช่วงอายุอูลิวอันและก่อนช่วงอายุกูจางเจียน จุดเริ่มต้นของช่วงเวลานี้ถูกกำหนดด้วยการปรากฏตัวครั้งแรกของไทรโลไบต์สปีชีส์ไทคาโนสตุส อาตาวุส (Ptychagnostus atavus) เมื่อประมาณ 504.5 ล้านปีก่อน จุดสิ้นสุดของช่วงเวลานี้ถูกกำหนดด้วยการปรากฏตัวครั้งแรกของไทรโลไบต์อีกชนิดหนึ่งคือ เลโจปเก เลวิกาตา (Lejopyge laevigata) เมื่อประมาณ 500.5 ล้านปีก่อน
จุดและส่วนชั้นหินแบบฉบับขอบเขตทั่วโลก

จุดและส่วนชั้นหินแบบฉบับขอบเขตทั่วโลกถูกกำหนดไว้ที่แหล่งดรูเมียน (39°30′42″N 112°59′29″W﻿ / ﻿39.5117°N 112.9915°W﻿ / 39.5117; -112.9915) ในเทือกเขาดรัม มิลลาร์ดเคาน์ตี รัฐยูทาห์ สหรัฐ หินช่วงอายุนี้ยังได้รับการตั้งชื่อตามเทือกเขาดรัม ตัวแหล่งนี้เป็นหินโผล่ของหมวดหินวีลเลอร์ ซึ่งเป็นชั้นหินดินดานปูนเนื้อปูน ฐานที่แน่นอนของหินช่วงอายุดรูเมียนคือหินปูนเป็นชั้น 62 เมตร (203 ฟุต) เหนือฐานของชั้นวีลเลอร์
เหตุการณ์สำคัญ

เหตุการณ์การเปลี่ยนแปลงของไอโซโทปคาร์บอนในช่วงอายุดรูเมียนของยุคแคมเบรียน (DICE) นั้นสัมพันธ์กับจุดเริ่มต้นของช่วงอายุนี้ สาเหตุของเหตุการณ์นี้คือการตื้นขึ้นของน้ำลึกที่ปราศจากออกซิเจนพร้อมกับการเคลื่อนตัวขึ้นบนบกของน้ำลึกเหล่านี้ เหตุการณ์ DICE ส่งผลกระทบต่อการฟื้นตัวของระบบนิเวศน์แนวปะการังที่ได้รับผลกระทบจากการสูญพันธุ์ครั้งใหญ่ในช่วงต้น-กลางยุคแคมเบรียน ในช่วงกลาง-ปลายช่วงอายุดรูเมียน มีช่วงเวลาการแผ่ขยายของสิ่งมีชีวิตก่อนที่จะเกิดการสูญพันธุ์ครั้งต่อไป
บรรพชีวินวิทยา

มีฟองน้ำหลายชนิด, สัตว์จำพวกพาลีโอสโคเลซิด และสัตว์ขาปล้อง (รวมถึงสัตว์จำพวกเรดิโอดอนต์) ถูกค้นพบจากแหล่งสะสมในช่วงอายุดรูเมียน
แหล่งข้อมูลอื่น

"Drumian Stage GSSP in the Stratotype Ridge section, Drum Mountains, Utah, USA". timescalefoundation.org (ภาษาอังกฤษ). เก็บจากแหล่งเดิมเมื่อ 2022-05-26.
"GSSP Table - Paleozoic Era" (ภาษาอังกฤษ). เก็บจากแหล่งเดิมเมื่อ 2023-10-08.
"GSSPs - The Cambrian System 2019" (ภาษาอังกฤษ). International Commission on Stratigraphy. เก็บจากแหล่งเดิมเมื่อ 2023-07-21.
ช่อเชิงลดมีกาบ

ช่อเชิงลดมีกาบของ Spathiphyllum cochlearispathum
ช่อเชิงลดมีกาบ (อังกฤษ: spadix) เป็นช่อดอกแบบช่อกระจะประเภทหนึ่งที่ดอกย่อยเกิดบนแกนกลาง ช่อเชิงลดมีกาบมักมีใบประดับที่เรียกว่า กาบหุ้มช่อดอก (spathe) ล้อมรอบ ช่อดอกประเภทนี้พบได้ทั่วไปในพืชวงศ์บอน (Araceae) เช่น เผือก พลูด่าง สาวน้อยประแป้ง หน้าวัว และดอกบุกยักษ์ ซึ่งเป็นพืชใบเลี้ยงเดี่ยวที่มีดอกแยกเพศอยู่ร่วมต้น ช่อดอกวงศ์บอนมีลักษณะดอกเพศเมียอยู่ด้านล่าง ขณะที่ดอกเพศผู้อยู่ด้านบน ซึ่งหลังปล่อยละอองเรณู ยอดเกสรตัวเมียมักไม่เปิดรับการผสมเพื่อป้องกันการปฏิสนธิตนเอง ช่อเชิงลดมีกาบของพืชวงศ์บอนบางชนิดมีกลไกผลิตความร้อนจากการออกซิไดซ์ลิพิดและคาร์โบไฮเดรตในเซลล์ช่วงที่อากาศเย็น เพื่อกระตุ้นการทำงานของพาหะถ่ายเรณู และเพิ่มการขับกลิ่นดอก มีรายงานว่าภายในช่อดอกบางชนิดมีอุณหภูมิสูงถึง 30 °C ในสภาพอากาศ 10 °C มะพร้าวเป็นพืชชนิดหนึ่งที่ดอกเป็นช่อเชิงลดมีกาบที่แกนกลางดอกแยกแขนง โดยทั้งช่อดอกหุ้มด้วยกาบหุ้มช่อดอกขนาดใหญ่
ทั้งนี้คำว่า spadix มาจากคำภาษากรีกโบราณ σπᾱ́δῑξ (spā́dīx) แปลว่า "กิ่งปาล์ม"
ระเบียงภาพ

แผนภาพช่อเชิงลดมีกาบ
ดอกเพศผู้ด้านบนที่มีละอองเรณูกับดอกเพศเมียด้านล่างของ Zantedeschia elliottiana
มะพร้าวมีดอกแบบช่อเชิงลดมีกาบแยกแขนง
ช่องโหว่ผนังกั้นหัวใจห้องบน

A heart defect present at birth
| ช่องโหว่ผนังกั้นหัวใจห้องบน Atrial septal defect |
| --- | --- |

ภาพประกอบแสดงความบกพร่องของผนังกั้นหัวใจห้องบน
สาขาวิชา: ศัลยศาสตร์หัวใจ
อาการ: ไม่มีอาการ
ช่องโหว่ผนังกั้นหัวใจห้องบน (อังกฤษ: Atrial septal defect หรือ ASD) เป็นโรคหัวใจพิการแต่กำเนิดโดยที่เลือดจะไหลเวียนระหว่างหัวใจห้องบนทั้งสองห้อง การไหลของเลือดนี้เป็นภาวะปกติในทั้งก่อนคลอดและหลังคลอดทันทีโดยจะไหลผ่านฟอราเมนโอวาเล (foramen ovale) อย่างไรก็ตามเมื่อรูเปิดนี้ไม่ปิดตามธรรมชาติในตอนหลังคลอดจะเรียกว่า ฟอราเมนโอวาเลเปิด (patent foramen ovale หรือ PFO) ความบกพร่องนี้พบได้บ่อยในผู้ป่วยที่มีภาวะผนังกั้นหัวใจห้องบนโป่งพอง (ASA) แต่กำเนิด
หลังจากการปิดของ PFO โดยปกติหัวใจห้องบนจะถูกคั่นด้วยผนังกั้นที่เรียกว่า ผนังกั้นหัวใจห้องบน (interatrial septum) หากผนังกั้นนี้มีข้อบกพร่องหรือไม่มีอยู่ เลือดที่มีออกซิเจนสูงจะสามารถไหลโดยตรงจากด้านซ้ายของหัวใจมาผสมกับเลือดที่มีออกซิเจนต่ำในด้านขวาของหัวใจ หรือตรงกันข้าม ขึ้นอยู่กับว่าหัวใจห้องบนซ้ายหรือขวาจะมีความดันโลหิตสูงกว่า ในกรณีที่ไม่มีความบกพร่องของหัวใจอื่น ๆ หัวใจห้องบนซ้ายจะมีความดันสูงกว่า ความบกพร่องของผนังกั้นนี้สามารถนำไปสู่ระดับออกซิเจนที่ต่ำกว่าปกติในหลอดเลือดแดงที่ไปเลี้ยงสมอง อวัยวะ และเนื้อเยื่อต่าง ๆ อย่างไรก็ตาม ASD อาจไม่แสดงอาการที่เห็นได้ชัดเจน โดยเฉพาะอย่างยิ่งหากความบกพร่องมีขนาดเล็ก นอกจากนี้ ในแง่ของความเสี่ยงต่อสุขภาพ ผู้ที่เป็นโรคหลอดเลือดสมองชนิดไม่ทราบสาเหตุมีแนวโน้มที่จะมี PFO มากกว่าคนทั่วไป
การไหลลัดของเลือด หรือชันต์ (shunt) ในหัวใจคือการมีเลือดไหลเวียนผ่านช่องโหว่ไม่ว่าจะจากซ้ายไปขวาหรือขวาไปซ้าย ปริมาณของการมีอยู่ของชันต์จะเป็นตัวกำหนดความสำคัญของการไหลเวียนโลหิตของ ASD การไหลลัดจากขวาไปซ้ายส่งผลให้เลือดดำเข้าสู่ด้านซ้ายของหัวใจ และเข้าสู่การไหลเวียนของหลอดเลือดแดงโดยไม่ผ่านการไหลเวียนของปอดเพื่อเติมออกซิเจน ซึ่งอาจส่งผลให้ผู้ป่วยเกิดอาการผิวหนังสีฟ้า หรือที่เรียกว่า อาการเขียวคล้ำ (cyanosis) โดยเฉพาะริมฝีปากและใต้เล็บ